sarrazino / sarreratxo\nsarrera 1 iz sartzea.\nOntzien sarrera eta deskarga ikusi nahi nuen. Joseba Sarrionandia «Lagun izoztua» - 173. orr.\nErdi Aroaren mugarriak nahiko ondo markatuta daude historikoki: batetik, Alarikoren sarrera Erroman eta bertako harrapaketa 410ean, eta, bestetik, humanistek aurrera eramandako iraultza kulturala 1400az geroztik. Askoren artean «Filosofiako gida» - 59. orr.\nKontabilitate liburu gisako batean apuntatu dute nire sarrera, eta sinatu egin behar izan dut. Agurtzane Juanena «Esan gabe neukana» - 38. orr.\nJoseba bizkarrez zegoen eta ez zen haren sarreraz konturatu. Iñaki Zabaleta «110. Street-eko geltokia» - 35. orr.\nEmakumeei sarrera eragozten dien araua. Askoren artean «Asisko Frantzizko, Asisko Klara» - 434. orr.\nSekularrek erabat debekatua zuten sarrera. Askoren artean «Asisko Frantzizko, Asisko Klara» - 291. orr.\nNekazari bat etorri zen bere astoarekin Jainkoaren gizona bere lagunekin bizi zen aterpera; eta sarrera uka ez ziezaioten, astoari barrurantz eragiten zion, esanez: [...]. Askoren artean «Asisko Frantzizko, Asisko Klara» - 210. orr.\nEne etxean sarrera debekatua baitute zu bezalako atso zahar purtzilek...! Joan Mari Irigoien «Ipuin batean bezala» - 67. orr.\nSarrera ordaindu egin behar zen. Gotzon Garate «India harrigarria» - 164. orr.\nDenek espero zuten orduan gizonezko beltzaranaren sarrera oldartsua, baina minutuak aurrera joan ziren eta ez zen beste inor sartu. Joxemari Iturralde «Euliak ez dira argazkietan azaltzen» - 76. orr.\nTrelawney andereñoak ohiko sarrera dramatikoa egin zuen itzalpetik. Iñaki Mendiguren «Harry Potter eta sorgin harria» - J.K. Rowling - 241. orr.\nAtzo arratsaldean Bere Maiestate Enperadoreak sarrera publikoa egin zuen Tullerietan. Iñigo Aranbarri «Hizlandia» - 85. orr.\nAmeriketako konpainiak ez dute batzuetan sarrera erraza Europan. Pello Salaburu «XX. mendearen argi-itzalak» - 163. orr.\nHor hartuko nuen nik parte, ikaztegiko sarrera-irteeren kargu egingo nintzela esan baitzidan Angelok: merkatalontziko sotoan pisatutako ikatzak ikaztegira iritsitakoan ere pisu bera zuela kontrolatu behar nuen. Anjel Lertxundi «Ihes betea» - 219. orr.\n· Baduzue denen berri, eta sarrera erraza etxe guztietan. Txillardegi «Putzu» - 86. orr.\nBigarrenik sarrera-kodea behar duzu. Askoren artean «Filosofiako gida» - 342. orr.\nHarako krak hura, garezurraren barruan itsatsirik, sarrera-giltza bihurtu zen nire baitan, heriotzarekin aurrez aurre ipintzen ninduen giltza. Juan Kruz Igerabide «Hauts bihurtu zineten» - 14. orr.\nIngold zen haien gidari [...] Gandalf eta Pippini sarrera-baimena eman zien bera. Agustin Otsoa «Eraztunen Jauna III» - J.R.R. Tolkien - 112. orr.\nKontuan izan behar da, esate baterako, 2001. urtean sarrera azterketa euskaraz egin zutenen kopurua %45 izan zela. Pello Salaburu «Euskararen etxea» - 72. orr.\nAurreko kapituluetan ikasi dugu zer edo zer seinale-sarreraren mekanismoez, eta aipatu ditugu seinale-irteeraren mekanismo batzuk ere. Irene Aldasoro «Giza gorputza lanean» - John Lenihan - 228. orr.\n(36i) irudian, teoria lanabes gisa itxuratzen da: corpusa du sarreran (input), eta gramatika irteeran (output). Itziar Laka «Egitura sintaktikoak» - Noam Chomsky - 78. orr.\nGarrantzitsua da egoera horrek zer egiten duen jakitea, zein den horren rol kausala sarreraren (input) eta irteeraren (output) tartean baita gainerako gogo-egoeren sarean ere. Askoren artean «Filosofiako gida» - 191. orr.\n(36ii) irudia gramatika eta corpusa sarreran dituen lanabesa da, irteeran, gramatika zuzena bada "bai", edo zuzena ez bada "ez" erantzuten duena; beraz, gramatikentzako erabaki-prozedura eskaintzen digu. Itziar Laka «Egitura sintaktikoak» - Noam Chomsky - 78. orr.\n5 norabaitera sartzen den jendearen kopurura.\nAstigarragako kiroldegiak oso sarrera aipagarria izan zuen (400 ikusle), eta sarritan nahi lukete tiralariek horrelako giroz. Berria - Kirola 2004-02-15\nSarrera oso polita Zarauzko Aritzbatalde frontoian. Berria - Kirola 2004-01-11\nSarrera txukuna Tolosako Beotibarren, eta dirua parekatuta hasieran. Berria - Kirola 2004-03-30\nDenboraldiko sarrera onena espero baita gaur Mendizorrotzan. Berria - Kirola 2004-11-21\nGasteizko Ogeta pilotalekuko harmailek sarrera eskasa izan zuten. Berria - Kirola 2004-08-10\n6 dirua banku edo kontu batean sartzea; irabazten den dirua.\nAurrekontu publikoen sarrera eta gastuen arteko oreka. Iñaki Heras «Txanponaren bi aldeak» - 29. orr.\nGastuak sarrerak baino handiagoak badira, defizit publikoa sortzen da. Iñaki Heras «Txanponaren bi aldeak» - 35. orr.\nZuzeneko zergen sarrerak berriz, eskasagoak izan ziren, %2,9. Berria - Ekonomia 2004-03-18\nZentraleko laguntzaileak izan ziren bukatzen lehenak, egun bateko sarreren balantzea besterik ez baitzuten egin behar. Xabier Olarra «Iruzurgilea» - James Cain - 65. orr.\nZerga progresiboak (sarreren arabera tasa aldakorrak dituztenak) eta erregresiboak (tasa bakarrekoak) bereizten dira. Iñaki Heras «Txanponaren bi aldeak» - 36. orr.\nTxarrerako berriz, dibisen sarrerek produktu inportatuen kontsumoa areagotu zutenean. Koro Navarro «Ekonomiaren globalizazioa» - Jacques Adda - 89. orr.\nSektore publikoaren finantzaketa-premiak murriztu egin ziren sarrera fiskalen gainean hazkundeak zuen eragin positiboari esker. Koro Navarro «Ekonomiaren globalizazioa» - Jacques Adda - 170. orr.\nSarrera faltsu haiek guztiak diruak ongi koadra zezan eginak ziren. Xabier Olarra «Iruzurgilea» - James Cain - 36. orr.\nKaxako sarrera urriak ez baitzuen argindarra eta alokairua estaltzeko adina ematen. Xabier Mendiguren Elizegi «16 ipuin amodiozko» - 20. orr.\nLanorduak galtzea, produktibitatea beheratzea, etxeko sarreren murrizketa, aurrezkien galera... Pello Salaburu «XX. mendearen argi-itzalak» - 178. orr.\nAtzerritar kapitalen sarrera moduak. Koro Navarro «Ekonomiaren globalizazioa» - Jacques Adda - 109. orr.\nOrdurako libretarentzat sarrera-agiria prestatua nuen eta diru kopurua kopiatua haren aurrean. Xabier Olarra «Iruzurgilea» - James Cain - 24. orr.\nOhiz kanpoko mozkinak eta sarrera-hesi gogorrak izatea da merkatu horien ezaugarria. Koro Navarro «Ekonomiaren globalizazioa» - Jacques Adda - 68. orr.\nEuroparrek [...] ondo asko zekiten kapital-sarrera horrek beren ekonomiak biziagotzen zituela. Koro Navarro «Ekonomiaren globalizazioa» - Jacques Adda - 149. orr.\n9 sarbidea; sarbideko eremua.\nKristalezko atea igaro eta sarreran geundela, atzera begiratu eta piltzar-biltzailea ikusi dinat. Anton Garikano «Bederatzietatik bederatzietara» - Leo Perutz - 99. orr.\nAlchononek, sarreran, bere kaftan zarpaila, bere litsekiko jantzia eta galtzak erantzi zituen. Koro Navarro «Zortzi kontakizun» - Isaac B. Singer - 20. orr.\nHiriko sarreran zegoen Zeusen tenpluko apaizak zezenak ekarrarazi zituen. Elizen arteko biblia Eg 14,13\nBi erreken arteko sarreratik sartu zen. Jon Maia «Riomundo» - 105. orr.\nBart tirokaldi luzea entzun omen duk Arrameleko zubiaren aldetik, Tolosako sarreran. Txillardegi «Putzu» - 114. orr.\nTxaleterako sarrera ixten zuen burdinesi handiaren aurrean. Joxemari Iturralde «Euliak ez dira argazkietan azaltzen» - 261. orr.\nAtenasko Akropoliaren sarrera diseinatu zuen arkitektoa. Irene Aldasoro «Giza gorputza lanean» - John Lenihan - 21. orr.\nSarrera hogeita bost metro zen luze, eta hamabi eta erdi zabal. Elizen arteko biblia Ez 40,36\nCella-rik gabe egindako tenpluek plataforma altxatua izaten dute, eta sarrera harmailaduna. Santiago Iruretagoiena «Arkitekturaz hamar liburuak» - Vitruvio - 2070. orr.\nBarneko atariak ere bazuen sarrera bat hegoaldera. Elizen arteko biblia Ez 40,27\nAbimelekek bere taldearekin aurreratu eta hiriko sarrera hartu zuen. Elizen arteko biblia Epa 9,44\nPatiotik zeukan sarrera, eta zurezko mahai handi bat zegoen erdian. Rafa Egiguren «Mentxakaren aitorpena» - Jose Ramon Goikoetxea - 117. orr.\nGero, harri bat irauliz, hilobiko sarrera itxi zuen. Elizen arteko biblia Mk 15,46\n-Sekretuen Ganberako sarrera! -esan zuen ahots latzez-. Iñaki Mendiguren «Harry Potter eta Azkabango presoa» - J.K. Rowling - 215. orr.\nErdiko solairurako sarrera tenpluaren eskuinaldeko saihetsean zegoen. Elizen arteko biblia 1 Erg 6,8\nSarrera giltzaz itxi eta zigilatu egin zuen mila urteak bete arte. Elizen arteko biblia Ap 20,3\nSarrerako burdin-hesiak kirrinka egin zuen. Jon Muñoz «Loroaren teorema» - Denis Guedj - 99. orr.\nSarrerako pasabideak barne patio batera jotzen zuen. Aingeru Epaltza «Rock'n'roll» - 345. orr.\nDorreak egingo dira portikoen bi aldeetara, dorreetatik makina bidez kateak zeharkatu eta portuko sarrera itxi ahal izateko. Santiago Iruretagoiena «Arkitekturaz hamar liburuak» - Vitruvio - 2590. orr.\nBi letrero sarrerakoan: Ez erre batak; Isilik besteak. Txillardegi «Labartzari agur» - 96. orr.\n10 (izenondo eta izenlagunekin)\nBuru bat agertu zen sarrera zabalaren eta egongelaren artean zeuden gortinen artetik. Lopez de Arana «Manhattan Transfer» - John Dos Passos - 154. orr.\nEz nizkien bisaiak ikusi; sarrera argiztatuan distiratzen ziren bi nabala gorriztatuek bihurrarazi zizkidaten begiak. Aingeru Epaltza «Rock'n'roll» - 342. orr.\nGryffindor dorreko sarrera ezkutura iritsi ziren. Iñaki Mendiguren «Harry Potter eta sorgin harria» - J.K. Rowling - 80. orr.\nApaizak seguru eta harro agertzen ziren, mahai azpian sarrera ezkutu bat egina baitzuten. Elizen arteko biblia DnGr 3,12\nSegurtasuneko gnomoen ondotik lasterka igaro eta sarrera nagusira bideratu ziren. Iñaki Mendiguren «Harry Potter eta sorgin harria» - J.K. Rowling - 222. orr.\nEtxe horiek sarrera-gela zoragarriak izaten dituzte eta duintasunez egindako ate egokiak. Santiago Iruretagoiena «Arkitekturaz hamar liburuak» - Vitruvio - 2990. orr.\nMetro sarrera batean geratu gara aurrekontratua sinatzeko. Harkaitz Cano «Piano gainean gosaltzen» - 24. orr.\nInstitutu sarreran Itxaso bere lagunekin hizketan ikusten duenean. Pako Aristi «Urregilearen orduak» - 282. orr.\nHotel-sarrerako marmolezko bi estatua zuriak baino zurrunago. Anjel Lertxundi «Azkenaz beste» - 171. orr.\nHantxe gelditu zen Joanes, plaza-sarrera zaintzen, ezer edatera ausartzeke. Felipe Juaristi «Itzarri nahi ez zuen printzesa» - 152. orr.\nAtari-sarrerako oihala. Elizen arteko biblia Zen 3,26\nHilobi-sarrerako harria biratua aurkitu zuten. Elizen arteko biblia Lk 24,2\nAsiriako erregeari atsegin emateko, aldatu egin zituen Akazek bai tenplu barruan egina zen larunbatetarako aterpea, bai kanpoan zegoen errege-sarrera. Elizen arteko biblia 2 Erg 16,18\nJendea hiri-sarrerako plazan bilarazi eta sutsu hitz egin zien, esanez: [...]. Elizen arteko biblia 2 Kro 32,6\n· Baina liburutegiko kontrol-sarrerara iristen denean, makinak ez dio txartela onartzen. Oskar Arana «Lotsaizuna» - John Maxwell Coetzee - 232. orr.\n13 gai edo ekitaldi bati buruzko atarikoa. ik hitzaurre; sartaurre.\nLan akademiko baten ohiko eskemak oinarrizko hiru zati ditu: sarrera, garapena eta ondorioa. Askoren artean «Filosofiako gida» - 357. orr.\nKijoteren sarreran hala dio Cervantesek: [...]. Patziku Perurena «Trapuan pupua» - 214. orr.\nJulio Herranz anaiak "Los Escritos de Francisco y Clara de Asís" libururako prestatu duen sarrera. Askoren artean «Asisko Frantzizko, Asisko Klara» - 33. orr.\nSarrera: Ezekielen profeta-bokazioa. Elizen arteko biblia Ez 1,1-3 tit\nSarrera honetan Sokratesen aurreko helendarren filosofia aztertzen da. Askoren artean «Filosofiako gida» - 7. orr.\nBost atal nagusi dauzka sarrera honek. Askoren artean «Filosofiako gida» - 7. orr.\nSarrera historikoa. Elizen arteko biblia Ba 1,1 tit\nSarrerako ohartxoan esaten zaigunez, [...]. Askoren artean «Asisko Frantzizko, Asisko Klara» - 72. orr.\n"Fern Hill" poemaren sarrera -Aspaldi, artean gazte eta berde ginela...-, datorkigu gogora Erretratuko "Extul Handi" kontakizunaren hasieran: [...]. Koro Navarro «Artistakume baten erretratua» - Dylan Thomas - 10. orr.\n14 (hitz elkartuetan lehen osagai gisa)\nEuskaltzaindian onartua izateko eliza katolikoaren jarrera atzerakoia kritikatuz egin zuen sarrera hitzaldiagatik erbestera joan behar izan zuen. Askoren artean «Filosofiako gida» - 321. orr.\nHori gaurko sarrera-mintzalditik aparte gelditzen zaidan gaia da. Jon Alonso «Euskal karma» - 33. orr.\nDibulgazio modura idatzitako sarrera-testua. Iñaki Heras «Txanponaren bi aldeak» - 334. orr.\nSarrera-liburu on bat da. Askoren artean «Filosofiako gida» - 20. orr.\nPazkoaldiko III. igandeko mezako sarrera-antifonaren lehen hitza. Askoren artean «Asisko Frantzizko, Asisko Klara» - 1115. orr.\nLiburuaren aurkibideak eta Maimonen sarrera-triptikoak aski behar lukete izan. Xabier Kintana «Alderraien gidaria» - Mose ben Maimon - 7. orr.\nAukeratu ditugunak ohikoenak izaten dira hemen Logikako sarrera-ikastaro baterako, baina ezberdintasunak badaude haien artean. Askoren artean «Filosofiako gida» - 152. orr.\nSarrera-ohar baten bidez, itzultzailea bera Inkisizioarekin izan zitzakeen arazoei zirkin egiten ahalegindu zen. Juan Martin Elexpuru «Delituez eta zigorrez» - Cesare Beccaria - 15. orr.\n· Beethovenen Bosgarren Sinfoniako sarrera-doinuak. Felipe Juaristi «Airezko emakumeak» - 196. orr.\n15 (hitz elkartuetan bigarren osagai gisa)\nMusika-sarrera motz baten ostean, hurrengo igandeko futbol partidei buruzko ohar batzuk ematen hasi zen esataria. Iban Zaldua «Traizioak» - 155. orr.\n16 ikuskari edo emanaldi batera sartzeko aukera ematen duen txartela. ik txartel.\nPentsatu diat larunbateko borrokaldirako sarrera bat erostea. Lopez de Arana «Manhattan Transfer» - John Dos Passos - 288. orr.\nLondresen bizi den lagun bati operara joateko sarrerak oparitu, nire etxetik mugitu gabe. Pello Salaburu «XX. mendearen argi-itzalak» - 19. orr.\n72 egun falta dira Jokoetarako, 1.833.919 sarrera saldu dira orain arte, eta beste 2.133.096 sarrera jarri dituzte orain salgai. Berria - Kirola 2004-06-02\nParisko Parc des Princes zelaian, ordea, 25.000 edo 30.000 sarrera sal ditzakete. Berria - Kirola 2004-02-05\nGasteizera 1.500 sarrera bidaliko ditu, guztiak 35 eurokoak. Berria - Kirola 2004-06-09\nLauko Finala ikusteko sarrerak agortu dira. Berria - Kirola 2006-04-21\nDerbirako sarrera pare bat. Jon Alonso «Euskal karma» - 24. orr.\nDoi-doi eduki nuen denbora derbirako sarrera-multzo bat hartu eta poltsikoratzeko. Jon Alonso «Euskal karma» - 23. orr.\nSarrera-txartela eskuan zuela, Alejandro atezainaren ondora joan, eta berbetan hasi zen berarekin. Pedro Alberdi «Kafka Bilbon» - 53. orr.\nSarrera: 25 euro. Patxi Iturritegi «Behi eroak» - 31. orr.\nSarrera 30 liberetan finkatua da eta emanaldi bat baizik ez da izanen. Herria 2001-05-17\nZera esan zidan, ahapeka, etzaiok beltzari sarrerarik erosi, nik merkeago saltzen dizkiat. Jon Alonso «Euskal karma» - 17. orr.\n17 hiztegi eta kidekoetan, atal nagusi baten izenburua; atal hori bera.\nEntziklopediaren batean bilatu beharko zuela erle sarrera edo erlezain sarrera. Unai Elorriaga «Van't Hoffen ilea» - 137. orr.\n"25.000 sarrera ditu", zioen hitzaurrearen egileak, "eta koloretako 72 orri informazio eranskin gisa”. Bernardo Atxaga «Groenlandiako lezioa» - 27. orr.\nKomeniko litzateke han "non" sarrerari, esaterako, begirada bat ematea. Pello Salaburu «Euskararen etxea» - 184. orr.\nIkus "Askatasun" sarrera. Xabier Olarra «Deabruaren hiztegia» - Ambroise Bierce - 295. orr.\nEzohiko sarrera zen hori entziklopedia batean. Unai Elorriaga «Van't Hoffen ilea» - 160. orr.\nDiderotek berak eskaini zion Entziklopediaren sarrera oso bat hobbisme hitzari. Esteban Antxustegi «Herritarra» - Thomas Hobbes - 22. orr.\nHorregatik, sarrera edo azpisarrera bereziak dituzte hiztegietan, non esamoldearen esanahia argitzen den. Iñaki Arranz «Hitza azti» - 233. orr.\n18 futbolean eta kidekoetan, jokalari batek, pilota kentzeko, aurkariari egiten dion erasoa.\nYachvilik 22 metrora baloia berreskuratu, Gaitanek sarrera egin eta Bidaberi egin zion pasea. Berria - Kirola 2004-09-05\nJonas Gutierrezek sarrera gogorra egin zion Tuniri, eta lurrean utzi zuen. Sarrera erdia baino gehiago Hernaniko Galarreta Jai-Alai pilotalekuan. Berria - Kirola 2006-04-21\nBerriz ere Racingen aurkako lagunarteko norgehiagokan, belauna bihurritu zuen sarrera gogor batean. Berria - Kirola 2006-03-29\nMoralesen sarrera beldurgarria izan zen lehia itsusitu zuen gauza bakarra. Berria - Kirola 2006-04-02\nAranburuk denboraldiari agur esan behar izan zion, Oriol erdiko atzelariak egin zion sarrera ikaragarriaren ondorioz. Berria - Kirola 2006-04-14\nEmerson brasildarrak egun Juventusen dago sarrera itsusia egin zion Contrari, eta errumaniarra larriki lesionatu zuen. Berria - Kirola 2006-02-03\n«Egiten dituen sarrerak neurtu behar ditu», dio irribarretsu Sarriugartek. Berria - Kirola 2006-03-11\n19 diru sarrera ik diru 31.\n20 eguzki sarrera eguzkia ostertzaren azpian ezkutatzea.\nUrrezko eguzki-sarrera joaten ari zen eta airea mindurik zegoen. Irene Aldasoro «Dublindarrak» - James Joyce - 103. orr.\nUdazken hondarreko eguzkii-sarreraren argitasunak estaltzen zituen berdeguneak eta ibilbideak. Irene Aldasoro «Dublindarrak» - James Joyce - 102. orr.\nBitartean Fionn eguzki-sarrerari begira zegoen, bere gogoetetan. Joanes Urkixo «Gerlari zuria» - 165. orr.\n21 sarrera egin\nLidia zain zuen Alexisek egin zuenean sarrera etxera. Felipe Juaristi «Airezko emakumeak» - 44. orr.\nJaunaren 1243. urtean, anai Gotfredok bere sarrera egin zuen probintzian. Askoren artean «Asisko Frantzizko, Asisko Klara» - 1142. orr.\nBurua eta sorbaldak makurtu nituen, hamar minutuan, Yumimoto konpainian sarrera egin nuen egunean, txintik ere atera gabe, inpresio txarra eragin nuela konprenituz. Joxan Elosegi «Durduzaz eta dardaraz» - Amélie Nothomb - 8. orr.\nBegira jarri zen mostradoreaz harantz, aldi berean Txantoi nagusiak eta Orrondok egingo zuten sarrera zelatatzen zuela. Pedro Alberdi «Kafka Bilbon» - 24. orr.\nGitarra eta bateria abio bortitz batek sarrera egin zion boz anfetaminiko maliziotsu bati. pentsatu nuen errito hori alderanztea, gaztelaniaz sarrera eginez eta hitzaldia euskaraz. Aingeru Epaltza «Rock'n'roll» - 28. orr.\nSarrera egin behar nion estasiaren paroxismoari. Joxan Elosegi «Durduzaz eta dardaraz» - Amélie Nothomb - 156. orr.\nRafael Calderaren gobernuari petrolioagatik bat-batean 11.000 milioi dolarreko sarrera egin zioten. Pako Aristi «Venezuela, iraultza isilaren hitzak» - 60. orr.\n-Bai, orri hau bete behar duzu eta ehun dolarreko sarrera egin banku-kontu honetan. Jon Arretxe «Ekialdeko mamuak» - 80. orr.\n22 sarrera eman\nEskaileraren beherenean ganga bat zegoen, egiaz katakonba heze, hotz, luze, bihurri baterako sarrera ematen zuena. Josu Zabaleta «Jakintzaren arbola» - Pio Baroja - 220. orr.\n1569ko apirilaren hondar egunetan, Nabarrenkoxeko ateak ireki ziren ehunka biarnes izuturi sarrera ematearren. Aingeru Epaltza «Mailuaren odola» - 214. orr.\nBeste batzuek ateak bota eta sarrera eman zioten juduen gudarosteari; horrela, jabetu egin ziren hiriaz. helburua da operadoreek sarean aritzeko sarrera ematea. Elizen arteko biblia 2 M 10,36\nMarkoa, izan ere, irudimen mundurako, irudiak irudikatzen duen diegesirako sarrera ematen duen irekiune bat bezala agertzen da orduan nolabait. Josu Zabaleta «Irudia» - Jacques Aumont - 140. orr.\nbaginako sarrera (9); bere sarrera (14); derbirako sarrera (6); diru sarrera (91); diru sarrera garrantzitsua (8); egin zion sarrera (4); egin zuen sarrera (8); egindako sarrera (6); etxeko sarrera (4); euroko diru sarrera (4); euroko sarrera (4); ganberako sarrera (4); herriaren sarrera (5); hiriko sarrera (4); ikusteko sarrera (4); kontzerturako sarrera guztiak (6); portuko sarrera (5)\nsarrera aldera (10); sarrera aurreko (5); sarrera bidaliko ditu (4); sarrera bortitzak (4); sarrera doakoa (7); sarrera doakoa izango (5); sarrera doan (16); sarrera doan izango (8); sarrera dohainik (5)\nsarrera egin (13); sarrera ekitaldia (4); sarrera eman (10); sarrera eskatu (4); sarrera eskuratu (4); sarrera galarazi (4); sarrera garrantzitsua (8); sarrera gela (5); sarrera gelan (4); sarrera gisa (16); sarrera gogorra egin (4); sarrera guztiak agortu (9); sarrera guztiak saldu (6); sarrera hitzaldia (18)\nsarrera irteera (5); sarrera irteerak (8); sarrera itxi (7); sarrera izan (12); sarrera izango (6); sarrera izatea (4); sarrera jarri (5); sarrera jarriko (8); sarrera jarriko ditu (4); sarrera liburu (6); sarrera moduan (6); sarrera moduko bat (7); sarrera nagusia (4); sarrera nagusian (11); sarrera nagusiaren (5); sarrera nagusiko (7); sarrera nagusira (5)\nsarrera ona (6); sarrera ondoan (9); sarrera ondoko (5); sarrera ordaindu (12); sarrera polita (8); sarrera saldu (7); sarrera saldu dira (4); sarrera salduta (4); sarrera solteak (7); sarrera txartela (4)\nsarrera zaintzen (7)\nbere sarrerak (6); derbirako sarrerak (11); diru sarrerak (86); diru sarrerak izan (12); emanaldirako sarrerak (5); euroko diru sarrerak (11); euroko sarrerak (10); finalerako sarrerak (7); gastuak sarrerak baino (5); ikusteko sarrerak (5); joateko sarrerak (4); kontzerturako sarrerak (19); kontzerturako sarrerak agortu (6); partidarako sarrerak (9)\nsarrerak agortu (16); sarrerak agortuta (10); sarrerak agortuta daude (5); sarrerak erosi (6); sarrerak erosteko (5); sarrerak itxi (5); sarrerak izan (14); sarrerak izan zituen (7); sarrerak salgai (24); sarrerak salgai daude (5); sarrerak saltzeko (5); sarrerak saltzen (6)\natari sarrerako (5); hiri sarrerako (10); hiri sarrerako plazan (4); sarrerako arasa gainean (4); sarrerako atarian (5); sarrerako ate (14); sarrerako atea (29); sarrerako atean (10); sarrerako atearen (5); sarrerako ateraino (6); sarrerako atetik (6); sarrerako burdin (4); sarrerako oihala (9); sarrerako plazan (5)\naretoko sarreran (5); ate sarreran (4); bere etxolaren sarreran (5); bere sarreran (4); dago sarreran (4); egoitzaren sarreran (9); elkarketa etxolaren sarreran (23); etxeko sarreran (7); etxola sarreran (5); etxolaren sarreran (34); herri sarreran (6); herriaren sarreran (5); herriko sarreran (7); hiri sarreran (12); hiriaren sarreran (6); hiriko sarreran (12); liburuaren sarreran (10); sarreran dagoen (12); sarreran gelditu (5); sarreran jarri (11); sarreran utzi (6); sarreran zegoen (16); sarreran zeuden (10)\nelkarketa etxolaren sarrerara (13); sarrerara eraman ninduen (4); sarrerara eramango (4); sarrerara heldu (4); sarrerara iritsi (10); sarrerara joan (4)\nhamateko sarreraraino (4)\nsarreraren alde (4); sarreraren aurrean (11); sarreraren ondoan (11); sarreraren prezioa (4)\ndiru sarrerarik (16); diru sarrerarik ez (5); ez dago sarrerarik (5); sarrerarik ez da (4); sarrerarik gabe (10)\nsarreratik gertu (4); sarreratik hurbil (4)\ndiru sarrerek (5)\ndiru sarrerekin (5)\nbere diru sarreren (4); diru sarreren (52); diru sarreren araberako (4); sarreren arabera (5); sarreren dirua (4); sarreren prezioa (5)\ndiru sarreretan (10)


Herritar gehiago, euskara gehiago | UEMA - Udalerri Euskaldunen Mankomunitatea\nHasiera » Zehaztu gabe » Herritar gehiago, euskara gehiago\nHerritar gehiago, euskara gehiago\n2021(e)ko irailak 14 Zehaztu gabe Erantzunak desaktibatuta daude Herritar gehiago, euskara gehiago sarreran\nIraitz Lazkano, Udalerri Euskaldunen Mankomunitateko lehendakaria\nAzken asteotan, sare sozialetan eta zenbait iritzi artikulutan mezu eta irakurketa arriskutsuak ari dira hedatzen euskal herritar berrien inguruan, batez ere horiek euskararen biziberritzean duten eragina aipatuz. Gaiak ertz asko ditu, noski, baina asko laburtuz honako hau da zenbaitek zabaldu duten tesia: «Immigrazioak kalte egiten dio euskarari, etorkinen eskubideak babestearren gure hizkuntza alde batera uzten ari baikara, euskarari atzera eginaraziz, baita udalerririk euskaldunenetan ere».\nOkerra ez ezik, gaiztoa da tesia, gezurretan oinarritzen delako, eta immigrazioaren aurkako mezua duelako orube, euskararen aldeko mozorroarekin estali arren. Iritziei aurre egiteko, onena ikerketak eta datuak izaten dira, eta horiei heldu nahiko nieke, agerian uzten baitute etorkinak ez direla arazoa euskararentzat.\nUemaren Iñaki Arregi ikerketa bekaren lehen deialdian gailendutako bi lanetako bat da Enara Eizagirre, Edurne Urrestarazu eta Ekhi Zubiriaren Migrazio erdalduna herri euskaldunetan ikerketa. 2005az geroztik udalerri euskaldunetara iritsi diren eta jatorriz Euskal Herritik kanpokoak diren herritar erdaldunek euskararekiko eta bizi diren herriarekiko zer-nolako harremana duten aztertu dute egileek, elkarrizketa sakonak eginez. Ondorioa argia da: erdaldunek euskararekiko duten harremana aldakorra eta dinamikoa da, hainbat aldagairen arabera. Aldagai horiek zein diren ere aztertu dute: bereziki harreman sare trinkoak, haurrak, lanarekiko espektatibak eta herrian geratzeko asmoa. Aldagai horiek aldatu ahala aldatzen dira euskararekiko jarrerak eta praktikak ere. Horrela, egileen arabera, etorri berriek euskararekiko duten harremana oso dinamikoa eta aldakorra da faktore horien eraginpean dagoenean, bai euskarara gerturatzeko eta baita euskaratik urruntzeko ere.\nGakoa, beraz, aldagai horietan ahalik eta gehien eragitea da, etorri berriei harrera egiterakoan euskara ezinbesteko osagaia dela sentiaraztearekin eta ulertaraztearekin batera. Horretarako, noski, ongi antolaturiko herri ekimenak behar dira. Zaldibiakoa, esaterako, eredugarria da. Migrazio tasa altua du Zaldibiak. Herritarren %14k dute beste herrialde bateko nazionalitatea, eta herriko eskolan bereziki sumatzen da aldaketa: hiru ikasletik batek jatorri atzerritarreko gurasoak ditu.\nIkasle horiek euskaraz hezteko erronkari erantzuteko, familiekin harreman egokia izateko eta komunitate osoaren parte-hartzea sustatzeko ekimen aitzindaria abiarazi dugu hainbat eragileren artean. Izan ere, euskararen arnasgunea da Zaldibia, eta herriko hizkuntza nagusiari eutsi nahi diogu, herritarren arteko zubiak eta komunikazioa bermatuta. Beraz, ezinbestekoa izango da ikasle horiek euskaraz errotzea, herriko egoera soziolinguistikoa ez iraultzeko. Neurri eta estrategia praktikoak erabaki eta probatuko ditugu, guztien artean adostuta. Elkarrekin ari gara Uema, Zaldibiako Udala, Lardizabal Herri Eskola, Ausa Gaztelu Guraso Elkartea eta Etxekonekok Elkarbizitza Taldea, Huheziren aholkularitzarekin, eta denon artean sortutako talde eragileak definitu, gidatu eta koordinatuko du proiektua.\nMaila apalagoan bada ere, egun hauetan zabaldu dugu Euskara Plus ikastaroetan izena emateko epea ere. Uemaren, Banaiz Bagara elkartearen eta Lekeitioko, Markina-Xemeingo eta Ondarroako udalen ekimena dira ikastaroak. Zaintzan, zerbitzuen arloan edota arrantza sektorean aritzen diren edo lana aurkitu nahi duten etorri berriei oinarrizko euskarazko lehen ikastaroa ematea da helburua, lanerako gutxieneko euskara maila lor dezaten.\nZaldibian zein Lea-Artibaiko udalerrietan, ekimenen helburua argia da: herritar berriak euskaraz errotzea, egin diezaiokegun harrerarik ederrena eta eman diezaiokegun babesik onena delakoan, gainerako guztia errazagoa izan dadin. Izan ere, errotzeko eta euskaraz ikasteko erraztasunak emanez gero, herritar berriek ederki erantzuten dute.\nHelduen euskalduntzeari buruzko azterketa bat ere egin du Uemak, horren argitan proposamen batzuk lantzeko. Hurrengo asteetan zabalduko ditugu ondorioak, baina ikusi dugu udalerri euskaldunetako euskara ikasleen herenak Euskal Herritik kanpo jaiotakoak direla. Are gehiago: udalerri euskaldunetan, euskaltegian ari dira migratzaileen %5, eta udalerri euskaldun txikietan, %7 (bertan jaiotako erdaldunak, berriz, %4-5 dira).\nHonek guztiak agerian jartzen du etorri berriak euskarara gerturatzeko ekimenak abiarazten direnean eta euskara lanerako zein harremanetarako zubia dela sentitzen dutenean ederki erantzuten dutela. Udalerri euskaldunetan, hainbat udalen, elkarteren eta eragileren babesarekin, etorri berriak euskaraz errotzeko lanean ari gara, eta herritar berriak ederki ari dira erantzuten oro har. Euskarak, ordea, egiturazko neurri sakonak behar ditu, kalean ez ezik aisialdian, kulturan, lanean eta beste hainbat arlotan ere euskaraz bizi gaitezen, eta belaunaldien arteko transmisioa euskaraz izan dadin. Egiturazko neurri horien eraginez euskara lau haizeetara dabilenean, herritar berriak ere are gehiago eta errazago gerturatuko dira euskarara. Bitartean, zama ez dezagun herritar berrien esku utzi, baliabideak eta aukerak ematen dizkiegunean ederki erantzuten baitute. Immigrazioak ez dio kalterik egiten euskararen biziberritzeari, erdara nagusien artean bidegurutzetik ateratzeko egiturazko neurri sendorik gabeko hizkuntza izateak baizik.\n· Herritar gehiago, euskara gehiago (Iraitz Lazkano. Berria, 2021-09-11).\n· Etorkinak eta euskara (Aitor Iñarra. Argia, 2021-08-26).\nAurreko albistea UEMAk “oso kezkagarritzat” jo du EAEko Auzitegi Nagusiak auzitan jarri izana EAEko Udal Legea\nHurrengo albisteaGorako Errekurtsoa aurkeztu du UEMAk Nafarroako 2108/2021 ebazpenaren aurka, larrialdiak kudeatzeko oposizio-lehiaketan euskara kontuan hartu ez izanagatik


Sari hirukoitza San Juan Iberdrolarentzat\n19 Abu 2018\nBatelerek jardunaldia eta Zarauzko X. Ikurriña irabazteaz gain, Euskotren Saria jaso dute bosgarren urtez jarraian\nIkaragarria XLI. Zarauzko Estropaden eta Zarauzko X. Ikurriñan ikusitako bigarren jardunaldia. San Juan Iberdrolak era ezin hobean itxi du denboraldia, gaurko jardunaldia eta jokoan jarritako bandera irabazita. Saria behar bezala astindu eta gero, denboraldi osoaren garaikurra jasotzeko unea heldu zaie, Euskotren Saria zerura altxatu dute Liga Euskotren arroxaz tindatuta. Eusko Label Liga GO fit Hondarribiak egoerari buelta eman dio bandera etxera eramateko Bou Bizkaiak zituen 8 segunduak berreskuratu eta gero.\nAma Guadalupekoak dena eman du hasiera-hasieratik, 4 segundoko errenta lortu ditu lehen balizan. Itzuleran poparean, berdeek 9 segundoetara handitu dute aldea eta hortik aurrera segundoak gora, segundoak behera izan da erreferentzia azken paladara arte. 19'56"16 izan da hondarribitarrek egindako denbora eta Urdaibai Aviak 11 segundora gurutzatu du helmuga. Bandera berdeentzat izan da. Zierbena Bahias de Bizkaiak 13ra eta Cabok 35era osatu dute ohorezko txanda.\nBaina jardunaldiko irabazlearen 12 puntuak Orio Babyautok eraman ditu. Atzoko jardunaldi kaxkarraren ondoren gaurkoan lan bikaina osatu dute Jon Salsamendiren mutilek eta eguneko denbora onena bete dute 19'51"ko denbora eginda. Bigarren txandatik irabazi dute jardunaldia horiek, Santurtzi Iberdrola, Ondarroa Cikautxo eta Donostiarraren aurretik.\nLehen txandan San Juan Sumelecek egin du denbora onena 20'40"40. San Pedro 2 segundo motelago izan da eta Kaiku Producha Tiran Pereiraren aurretik helmugaratu da hirugarren postuko borrokan.\nSailkapen nagusian Urdaibai Avia da lider 166 punturekin, GO fit Hondarribiak baino 9 gehiago eta Zierbena Bahias de Bizkaiak baino 16 gehiago. PlayOfferako bi jardunaldiren faltan, San Juan Sumelecek Tiran Pereirak baino 4 puntu gehiago ditu sailkapenaren beheko aldean.\nSan Juan Sumelec, txapeldun\nBatelerek denboraldia era ezin hobean amaitu dute. Jardunaldia, bandera eta Euskotren Saria. Arroxek errenta lortu dute estropada hasieratik eta lortutakoa amaiera arte mantendu eta zabaldu dute. 5 segundoko aldea izan dute Orio Babyautorekiko ziabogan, eta helmugan 11 segundokoa izan da aldea. San Juan Iberdrola atzokoan eta gaurkoan izan da garaile eta beraz, Zarauzko X. Ikurriña irabazi du bosgarren urtez jarraian. Bost bandera zarauztar eta bost Euskotren Sari azkeneko bost urteetan Liga Euskotreneko historia tinda arroxaz idazteko. GU Arraun hirugarren izan da 23 segundora eta Hondarribia Bertako Igogailuak itxi du estropada 38 segundora.\nBeraz, San Juan Iberdrolak jokoan jarritako 56 puntutik 54rekin bukatu du Liga Euskotren. Bandera guztiak irabazi ditu bakarra izan ezik. Bigarren izan da Orio Babyauto 42rekin, GU Arraun hirugarren 27 punturekin eta Hondarribia Bertako Igogailuakek itxi du sailkapena 17 punturekin.\nEusko Label Liga datorren astean itzuliko da Moaña eta Boiroko uretan


Udal Plangintzako Aholku Kontseilua eratzeko bilera egin da gaur — Oñatiko udala\nUdal Plangintzako Aholku Kontseilua eratzeko bilera egin da gaur\nUdal teknikari eta ordezkari politikoez gain 18 herritarrek osatzen dute\nUdal Plangintzako Aholku Kontseiluak toki erakunde izaera izango du eta aholkatu eta eztabaidatzeko foro gisa sortu da. Hirigintza arloan arituko da nagusiki. Udalak, aurten, HAPO edo Hiri Antolamenduaren Plan Orokorra osatzen hasi nahi du, beraz, eratu berri den aholku kontseiluak horretan parte hartuko du.\nAholku kontseilu honetan herritarren partaidetza ezinbestekotzat jo zen eta horregatik, herriko talde, sektore eta elkarte ezberdinetako ordezkariak parte hartzera gonbidatu ziren. Aurkezpen bilera ireki baten ondoren, izen- ematea zabaldu zen eta 18 elkarte ordezkatzen dituzten beste horrenbeste herritar izendatu ziren aholku kontseilua eratzeko; ordezkatuta daude, besteak beste, gazte asanblada, jubilatu elkarte, ikastetxe, kirol elkarte, emakume talde edota mugikortasun arazoak dituzten lagunen elkartea.\nKontseiluaren eraketarako gaurko saioan, kide bakoitzaren aurkezpena egin da eta kontseiluaren antolaketari buruzko argibideak eman dira. Arantzazuko harrobiaren balizko handitze proiektuaren inguruko azalpenak ere entzun dira.\nArratsaldean eratu den aholku kontseiluak, egungo Udalbatzaren legealdiak adina iraungo du, hau da, 2019ko udaberrira arte, alegia.


Pertsonak marrazten (2) ariketak\nLos principales compositores del Ro...\nikasleen Lanak_2 ebaluaketa_2011\nEKIN JO TAKE ARTEZ BUSTI ARTE Proposamena: jarrai ezazu eman zaizun iruditxoa margolariak egingo lukeen bezala “ Sortu zure arte lanak artista handienen antzera” 2.\nKeith HARING (1958-1990) Amerikar artista hau oso ospetsua egin zen 80garren hamarkadan. Garai horretan New Yorken arte joera ezberdinak suspertu egin ziren, eta berak kaleko Graffitien eredua hartuta lan deigarriak egin zituen. Haring-ek ez zuen ohizko euskarrietan bakarrik lan egiten, kaleko iragarki erraldoietan zuzenean marrazten zituen bere burutazioak. Bere marrazkiak marra beltz definituekin egiten zituen, haien artean gurutzatuz eta zeinu eta sinbologiaz betetzen zituen. 3.\nBegioña Garate 4.\nAinhoa Elorza 5.\nGorka Villalonga 6.\nLukas Ramos 7.\nItziar Prieto 8.\nEneko Gil 9.\nLeire Cenicacelaya 10.\nAsier Cobos 11.\nPablo Picasso (1881 – 1973) Bere aita José Ruiz Blasco margolari eta marrazkigintza irakasle euskalduna zen. Maria Picasso Lopez, bere ama, Andaluziakoa zen. Txikitan ez zen oso ikasle ona baina margotzeko trebetasun handia erakusten zuen. Parisen beste margolarien lanak tsunditu zion besteak beste, Van gogh, eta Paul Cézanne. Kubismo joera asmatu zuen, ohizkoak ziren joerak baztertuz. Primitibismoa eta antzinateko arte afrikarra izan ziren ispirazio iturri nagusiak. Margolari, eskultore, grabadore kementsua eta langilea izan zen ere. Gernika margolanaren egilea da. 12.\nAndrea Fernandez 13.\nAitor Santamaria 14.\nGaizka Larrazabal 15.\nEneko Alava 16.\nHenri Matisse ( 1869 - 1954) Apendizitis krisialdi bat izan zuenean hasi zen margozten lehen aldiz, eta bere hitzetan "paradisu mota bat" ezagutu zuen. Japoniako artea eta post-inpresionismoaren egileen eragina jaso zuen, hala nola, Paul Cézanne, Gauguin, Van Gogh eta Paul Signac. Matissen garai honetako margoek Signac-en puntilismoaren estiloari jarraiki egin zituen. 1901ean bere lehen erakusketa egin zuen, eta hiru urte beranduago bakarkako lehen erakusketa. Garai honetan Picassoren lagun bilakatu zen, lagun eta arerio izan ziren aldi berean, nahiz eta Matissek naturari gehiago erreparatzen zion inspirazioa lortzeko, Picassok irudimenari erreparatzen zion bitartean. Matisse Cimiezeko herrian bizi izan zen bere heriotzerarte. 1941ean minbizia diagnostikatu eta ebakuntza baten ondoren gurpildun aulki batean geratu zen. Hala ere, zorigaitz hark ez zuen margoztetik alboratu. Zeuzkan laguntzaileei esker margozten jarraitu ahal izan zuen. Garai honetakoak dira gouaches découpés izenez ezagutzen diren kolageak. 17.\nAdriana Ortega 18.\nMaider Garcia 19.\nLéger (1881- 1855) Familia nekazari batean semea. Margozteaz gain, antzerki ezberdinen eszenatokia diseinatu zuen, beirateak, hormairudiak eta zinema munduan ere frogak egin zituen. *Bere lehenengo obrak 1905ean izan ziren ,eta pertsonak makinak bezala irudikatzen zituenez eragin ziraragarria sortu zuten. *Bere arte lanak forma abstraktukoak eta geometrikoak eginda zeuden . *1955ean “Bienal de San Paulo “saria eman zioten 20.\nAitor Garcia 21.\nDaniel Garcia 22.\nJoseba Iza 23.\nPiet MONDRIAN (1872 – 1973) Bere lehenengo lanak Holandako paisaien margoak izan ziren. 1991. urtean Pariseko “Salón de los Independientes” erakusketan parte hartu zuen. Erakusketa honetan zenbait pintore kubistak bere lana erakutsi zuten baita ere. 1917. urteaz geroztik egin zituen koadro eta teoriengatik da batez ere ezagutua Piet Mondrian. Urte hauetatik aurrera egin zituen lan edo irudietan, lerro horizontal eta bertikalaren arteko erlazioa ikertu zuen bi dimentsiotako espazioan. Bere irudien konposaketak eratzeko, Mondrian lauki zuzena eta karratuan oinarritzen zen, eta koloreen erabilera oso murriztua zen berarentzat: gorria, urdina, horia, beltza eta zuria erabiltzen zituen bere irudiak margotzeko. Irudiak egiteko modu berri honi Neoplastizismo izena eman zion Mondrianek. 1940. urtean New Yorken egindako lanek askatasun gehiago eta erritmo biziagoa adierazten dute, hiri handia eta Jazz musikaren ondorioz ziur aski. Bere bizitzako azken urteetan Broadwy Boogie Woogie lan famatua egin zuen. 1944. urtean New Yorken hil zen. 24.\nAsier Panfilo 25.\nIciar Casatmijana 26.\nAnia Zuazua 27.\nLeire Cenicacelaya 28.\nAinhoa Elorza 29.\nAne Uriarte 30.\nJackson Pollock ( 1912 - 1956 ) Bere aitarekin estado batetik bestera ibili zen gaztaroan, Arizonan gaindi Kaliforniara. 1930.ean halere, New-York-era lekutzen da pintura ikasteko xedearekin. Ordea, 1929.ean izugarriko krax finanzial batek herrialdea jotzen du, eta gure Pollock ahal duen bezala bizi da, lapurretan batzutan. Zailtasun material horieri problema sikologikoak erantsitzen dira: edatea, bortizkeria, desesperantza... Krisisen eta sikoterapien artean iraganen du denbora. Mexikako tindalari populistak (OROZCO, SIQUEIROS) segitzen ditu, PICASSOren, MIROren eta MASSONen influentziak gainditzen saiatzen da bere maneraren aurkitzeko. Europa zaharrarekin moztura bat bezala gertatzen-da «dripping» egiten hasten delarik 1946-47 urteetan; dripping teknika hau, pintura ixurtzen uztea zipristinak taula zuriaren gainera da, eskuarekin ezpazio mugabetuan edozein mugimendu sortuz. Honek taularen gainean gizonaren dantza bat emaiten du. Ordutik ezaguna da. Bere ondokoek imitatuko dute, eta berak ez du probetxu handirik edukiko 1956 urtean auto ixtripu batean hil bait zen. 31.\nMonike Uriarte 32.\nVincent Van Gogh (1853- 1890) Herbeheretar margolari ospetsua izan zen, inpresionismo ondoko garaikoa. Frantsez irakasle eta apaiz protestantea moduan lan egin oztean, hil arte pintatzen eman zituen urte guztiak. Parisen bizi zenetik, inpresionista joera berenganatu zuen bere artelanak egiteko. Margozteko teknika azkarra, bizia eta ingeradaz betea zuen. Askotan pintura zuzenean jartzen zuen ohialean ere. Kritikagileek astiro pintatzeko eskatzen bazioten ere, berak ez zuen nahi metodo geldoak erabili, momentuko inpresioa islatu nahi zuelako, hortaz ez zioten prentsa onik egin eta ez zueten bera ulertu. Bizi izan zenean ez zuen koadro bat ere zaldu baina orain prezio ikaragarriak dituzte. 33.\nEneko Zalaya 34.\nAsier Basabe 35.\nAinhoa Alvarez 36.\nMarta Gonzalez 37.\nNerea Larrondo 38.\nKatsushika Hokusai 1760 - 1849 Margolari japoniarra izan zen. 1814. urtean, Manga asmatu zuen. Txikitatik marrazten hasiko zen. Japoniar marrazteko ohitura klasikoak ikasi zituen, pintzel ingeraden maisutasuna eta xilografia. Rtistaz gain, artisaua ere izan zen. Xehetasun handiarekin burutzen zituen bere margoak, ukiy erako margoak sortzeko. Bere artelanak europan ere ezagunak izan ziren eta garai horretako artistek ere bere influentzia hartu zuten. Van Goghek adibidez, era horretako koadroak ere eredutzat hartu zituen. 39.\nAlain Murillo 40.\nAitziber Etxebeste 41.\nInge Alonso 42.\nJoan Miró (1893 – 1983) Margolari surrealistatzat har daiteke, baina ez zitzaion gustatzen talde batekin lotzea artista askea nahi zuelako izan. Antonio Gaudi arkitekoa miresten zuen, berak eraikuntza bereziak eta kolorez betea egiten zuelako. Askok diote zirriborroak besterik ez zituela margotzen, baina, bere irudiak patxadaz eta hausnarketaren ondorioz margotuta zeuden. Mundu eta unibertso pertsonala osatu zuen. 43.\nIñigo Zarate 44.\nIñigo Zarate 45.\nIrune Saratxaga 46.\nPaul Cézanne (1839-1906) Frantziar margolaria izan zen, inpresionismotik kubismorako trantsizioko eragile nagusienetako bat. Garaiko artista guztien artean, Cézanne izan daiteke XX. mendeko artistengan eragin handienetakoa izan zuena (Henri Matissek kolorearen erabilera goresten zuen eta Pablo Picassok haren konposizio lauaren egitura garatu zuen kubismoa sortzeko, Picassok margolari “guztion aita” zela adierazi zuen ere). Hala ere, itzalean bizi izan Cézanne, eta bakandurik lan egin. Ez zuen kritikariengan konfiantzarik, lagun urri zituen eta 1895 arte oso gutxitan erakutsi zituen margolanak. Familiarengatik ere aldenduta bizi zen, hauek ez baitzuten aintzat hartzen sortutako arte iraultzaile hori. 47.\nJon Larrabide 48.\nNikola Egia 49.\nJuan Gris (1887 – 1927) Oso gaztetatik lan egin zuen aldizkari ezberdinentzat, marrazkilari eta ilustratzaile bezala. 1906an, alde batetik, ardura artistikoengatik, eta, bestetik, soldadutza egin behar ez izateko, Juan Gris Parisera, Frantziara joan zen, non Pablo Picasso margolari malagarra eta Georges Braque ezagutu zituen. Gutxi gora-behera margolari kubista bezala egin zituen lehen saiakerak, Natura hil , edo bodegoiak margoztuz. 1915ean, Juan Grisek, Picassorekin igaro zuen uda Céreten, Frantzia, garai honetan, papier collé izeneko teknika garatzen hasi zelarik (paperean moztutako formak eta, ondoren, oihalean itsatsiak) eta Collage teknika ere garatu zuen. Bere koadrotan material ezberdinak itzazten zituen. 50.\nRikar Urrutia 51.\nAnder Hormaetxe 53.\nLeire Jauregi 54.\nUxue Nuñez 55.\nAne Urierte Recommended\nMaskara simetrikoak_plastika 2. DBH